**Protokoll fra styremøte 11/18 i Midt-Norge Travforbund tirsdag 11. desember 2018, sted Tregården Restaurant, Ulavegen 5, kl 16:00.**

**Til stede: Asbjørn Opdal, Morten Valstad, Ketil Oksvold, Jan Frode Holltrø, Gunnar Bergem, Ronny Risvik, Anne Mette Berg-Christiansen, Elin Flataune, Sarina Røstad og Sverre Hosen.**

**Forfall: Ola Eidsmo, Gaute Inge Helseth, Mari Røstvik, Thea Indrebø, Laila Næve**

**Saksliste**

Sverre orienterte før sak 1 om dagens oppmøte og forfall.

Ola Eidsmo har varslet at han trekker seg fra styrevervet pga helsemessige årsaker. Frem til generalforsamlingen i mars, rykker Mari Røstvik opp som styremedlem, fra 1. varamann.

**Sak 1 – 11/18: Godkjenning protokoll fra styremøte 10/18.**

**Vedtak: Protokoll godkjent.**

**Sak 2 – 11/18: Åpent travmøte på Møre**

Det ble ett vellykket møte med 35 engasjerte deltakere. Møtet følges opp i februar og det vil bli ett ekstra Til Start arrangement avholdt i Møre-regionen i 2019. Travklubbene må bli flinkere til å samarbeide. Lange avstander er en utfordring, og manglende påselingsmuligheter og samlingslokaler ved banene er også en utfordring. Uansett så var det større optimisme ved møteslutt, enn ved møtestart.

**Sak 3 – 11/18: Generalforsamling MNTF 2019**

* **Avholdes søndag 10. mars, på Rissa Hestesportsenter, Rissa.**

Det sees på muligheter for fellestransport tur/retur Rørvik fergeleie til Rissa. Dette vil gi store besparelser pr bil. Da kan man parkere på Flakk og ta ferja gratis til Rørvik.

* **Valg av forbundsrepresentanter til DNTs generalforsamling.**

**Vedtak: Styret gir valgkomiteen i MNTF følgende anbefaling for valg av representanter: Forbundet har 15 representanter til GF i 2019. De første 9 plassene går til forbundsstyrets 7 medlemmer, samt 1 fra ponnigruppene og 1 ungdomsrepresentant. De øvrige 6 velges ut fra geografisk spredning, kjønnskvotering og alder. Det bør ikke velges mer enn en representant fra hvert travlag.**

**I tillegg skal det velges 8 varamedlemmer.**

* **Når det gjelder dekning av reiseutgifter til forbundets representanter, så opprettholder styret vedtaket fra fjorårets generalforsamling. Den enkelte representants travlag dekker kostnadene. DNT gir et reisetilskudd, som utbetales det enkelte travlag.**

**Sak 4 – 11/18: Aktivitetsplan/budsjett 2019**

* Forslag til aktivitetsplan 2019 ble gjennomgått. Endelig plan vedtas på neste styremøte i januar.
* Forslag til budsjett 2019 gjennomgått, sammen med foreløpig regnskap pr 11.12.18. Det er klart store utfordringer med små frie disponible midler. Økte aktiviteter initiert fra DNT, uten økning i de faste tilskudd til administrasjonen av forbundets aktiviteter, stopper forbundets satsing på nye aktiviteter og oppfølging av dagens aktiviteter. Endelig budsjett vedtas på styremøte i januar.

**Sak 5 – 11/18: Lokalkjøringer 2019**

* **Endelig terminliste for MNTF 2019 ble vedtatt.**
* **«Brukerveiledning lokalkjøringer» ble gjennomgått og vedtatt. Sendes ut til travlagene, sammen med terminlisten.**

**Sak 6 – 11/18: DU-søknader 2019**

En oversikt over søknadene ble gjennomgått. Anleggskontaktene vil lage en prioritering, som presenteres styret på møtet i januar.

**En av søknadene fra Nossum Travpark om ny kafeteria, inneholdt en søknad om garanti for utbetaling av midler til regionbanene etter salget av Leangen Travbane.**

**Vedtak: Midt-Norge Travforbund kan ikke på nåværende tidspunkt gi noen garanti for fremtidige tilskudd til utbygginger ved regionbanene i forbundet.**

**Sak 7 – 11/18: Ungdomsserien 2018**

* Resultatene er kunngjort på forbundets hjemmeside, samt DNTs Ungdomsside. Vinnerne er orientert og premiene er utbetalt og utsendt.
* **Det er sendt ny søknad til DNT om aktivitetsstøtte til ny serie i 2019. Vedtak: Styret i MNTF vil også i 2019 fortsette med Ungdomsserien.**

**Sak 8 – 11/18: Landsråd DNT**

* Nytt Landsråd avholdes mandag 17. desember 2019. Dette er etter ønske fra flere forbundsledere. En saksliste innsendte fra forbundsleder Ødegaard i Østfold, påvegne av flere forbundsledere, ble gjennomgått. Det er i hovedsak Norsk Trav og inntektsmodellen, som skal diskuteres. Asbjørn deltar på Landsrådet.

**Sak 9 – 11/18: DNTs generalforsamling**

Frist for innsending av kandidater til styre og komiteer i DNT er 1. februar. Styret i MNTF vil se på mulige kandidater til styremøtet i januar.

Styret vil sende inn saker til DNTs GF. Disse behandles på møtet i januar. Her vil det være krav om økning av DU – utvalgets midler, og tilskuddene til administrasjon, ponni og ponnilandsleir. Satsene har de siste årene stått stille eller blitt redusert.

Klokken 18:00 fikk vi besøk fra Leangentravets Eiendom AS ved Per Tronstad. Forfall fra Leangen travbane ved Håvard Winter Storler og Robert Jakobsen, samt forfall fra DNT styret ved Kristin Brækken, styremedlem DNT.

**Sak 13 – 11/18: Nytt fra LT AS og LTE AS**

* **Status LTE**

Per Tronstad orienterte om status for Malvik.

Rådmann og administrasjonen jobber opp mot Fylkesmannen og dennes innsigelser. Rådmannen og administrasjonen i Malvik kommune er positivt innstilt til travbanen.

Positivt innstilt er også Fylkets rådmann og Fylkes utvalget.

NIBIO har lagt frem en rapport om jordflytting. Utføres jobben korrekt, blir det gode resultater.

Det var i alt 30 innsigelser for og mot travbanene i Malvik.

Tidsmessig ligger Leangen Bolig an til å være ferdig behandlet med sin sak til fjerde kvartal i 2019. Det gir travet litt mer tid, så foreløpig er Malvik «i rute».

Etter gjennomgangen for LTE, ble det servering av julemiddag.

Møtet fortsatte etter maten, fra kl 21.00 til kl 22.00

**Sak 10 – 11/18: Nytt fra regionene**

Saken utsatt til neste møte

**Sak 11 – 11/18: Forbundssekretærens kvarter**

* Sverre orienterte fra forbundssekretærsamlingen i november.
* Datoer for Til Start i 2019 blir som følger:

Sted Infomøter Samling med hester alle årganger

Fosen, Rissa onsdag 6. februar søndag 28. april

Leangen torsdag 14. februar lørdag 25. mai

Nossum torsdag 7. februar lørdag 27. april

Surnadal/Rindal onsdag 13. februar lørdag 11. mai

Molde/Sunndal onsdag 20. februar søndag 12. mai

* MVA refusjon for 2017 er utbetalt til lag og forbund 11.12.18.
* Neste styremøte tirsdag 15. januar. Liste for 2019 settes opp til møtet.

**Sak 12 – 11/18: Eventuelt**

**Omdømmebygging.** Asbjørn tok opp saken fra tidligere møter, hvor dette har vært diskutert. LT AS og LTE AS har valgt sine representanter til et utvalg for å jobbe med travets omdømme i Midt-Norge. For MNTF stiller Ketil Oksvold. LTE har valgt Jan Ola Riseth og LT har valgt Rune Setsaas.

**Sak 13 – 11/18:**

**LT AS**

Jan Frode Holltrø orienterte litt om status i driftsselskap, da styrets leder og daglig leder hadde forfall.

Den Nye Inntektsmodellen har vært tema i styret og den støttes fullt ut. Den vil få positiv virkning for Leangen.

Det jobbes med å få til ett tilbud om Amatørstall på Leangen.

Utvalg for omdømmebygging.

Informasjon ut til brukerne om drift av banen – Hva, når og hvordan jobbes det med baneforholdene.

Regnskapet viser pr dato minus. Det jobbes med mulighetene for bedring av årsresultatet.

**Sak 14 – 11/18: Nytt fra DNT**

Utsatt, forfall fra Kristin Brækken**.**

**Sak 15 – 11/18: Ponnilandsleir 2019 Leangen**

Anne Mette Berg-Christiansen orienterte fra oppstartsmøter om Ponnilandsleiren 2019 – 12. – 14. juli.

Det er nå kommet på plass ansvarlige for hovedoppgavene ved arrangementet, både i MNTF, ponnigruppene og ved Leangen Travbane.

Det er nå viktig å få startet arbeidet med sponsorer og få på plass ett budsjett, frist januar. Likeså må arbeidet med invitasjoner og proposisjoner startes. De skal ut i februar.

Venter på evalueringsrapport fra Momarken vedrørende årets ponnilandsleir.

Utfordringer med hotellrom i Trondheim, da det er Metallica konsert i Granåsen 13. juli. Å flytte arrangementet er vanskelig, blir mye kollisjoner med andre landsdekkende og lokale travarrangement. Det jobbes med alternativer for overnatting og dusjfasiliteter. Forslag på Ishallen og skoler i området.

Asbjørn takket for oppmøte og ønsket alle en god jul.

**Trondheim 12.12.18**

**Sverre Hosen**